ועדת הכספים, כנסת 16, פרוטוקול מספר 194, 2004-10-19 10:00

רוני בריזון: בוקר טוב, על סדר יומנו שינויים בתקציב לשנת 2004.

רוני בריזון: מספר פניה לוועדה 402, יש מי שיציג?

רוני בריזון: אם אין נעבור הלאה.

רוני בריזון: עוד נקודה שחורה נרשמה לאוצר.

יצחק הרצוג: אתה זוכר ששר האוצר נאם בפתוס שבוע שעבר שחשוב לשמור את כבודה של הכנסת.

רוני בריזון: העברה תקציבית 467, 468, הוצאות פיתוח של משרד התקשורת, אין מי שיציג, נעבור הלאה.

רוני בריזון: האם עצם העובדה שאנחנו מתחילים את הישיבה בזמן היא לרועץ לנו?

סמדר אלחנני: האם ההוצאה הזו לדיור נעשתה או תעשה?

רוני בריזון: האם לא יעלה על הדעת שבלי אישור הוועדה המכובדת הזו תיעשה הוצאה.

סמדר אלחנני: לא יעלה על הדעת.

סמדר אלחנני: הוצאות לדיור זה דבר שאתה עושה אתו חוזה לכמה שנים ואתה יודע בערך מה הולך להיות.

רוני בריזון: האם אנחנו יכולים להעלות את פניה מספר 508 להצבעה, אדוני מנהל הוועדה?

ניסן סלומינסקי: ולו רק במחאה על זה שהאוצר לא מגיע.

יצחק הרצוג: לא רק זה, אני חושב שחשוב שוועדת בחירות מרכזית תתפקד

רוני בריזון: אני מעמיד להצבעה את פניה לוועדה מספר 508

רוני בריזון: בעד: רוב נגד: אין נמנעים: אין פניה מספר 508 אושרה.

רוני בריזון: מספר פניה לוועדה 549 מערכות מידע, משרד התחבורה.

רוני בריזון: העברה תקציבית מספר 550 לא נמצא אף אחד מתחבורה.

רוני בריזון: הערה תקציבית מספר 551 משרד הפנים, תקציב פיתוח לרשויות מקומיות.

רוני בריזון: אין נציג מהאוצר.

גיא אבן: מספר פניה 605, 606 של משרד הפנים מדובר בהגדלת תקציב לרשויות מקומיות עבור פתרון בעיות נקודתיות בהתאם לסיכום תקציב 2004.

רוני בריזון: מהם בעיות נקודתיות?

גיא אבן: מדובר במענקים שניתנים לרשויות מקומיות כתוספת לתכנית ההבראה על פי שיקול דעתו של שר הפנים.

ניסן סלומינסקי: ידוע מיהן הרשויות?

גיא אבן: בהתאם לשיקול דעתו של שר הפנים

רוני בריזון: בעד: רוב נגד: אין נמנעים: אין פניות מספר 605, 606 אושרו.

גיא אבן: פניה מספר 613 מדובר בשינויים פנימיים בתקציב הסיוע של משרד השיכון בהתאם לאומדן ביצוע לשנת 2004.

רוני בריזון: מקצה שיפורים בין הסעיפים השונים.

גיא אבן: יש תוספת של 1.9 מיליון לסעיף מענקים ותוספת של 10.5 מיליון למענקים סבסוד ובניה , הכל לפי התכניות.

רוני בריזון: מה זה מבצעים מיוחדים.

ניסן סלומינסקי: מילא אם אפי איתם היה השר אז אני מבין, אבל עכשיו?

מיכאלה גרזון: יש כל מיני סעיפים שהם קצת מחוץ לכללים למשל כמו תוספת סיוע לעולים הלוואת לשכר טרחה, מחיקת חובות וכו'.

סמדר אלחנני: יש פה סעיף גדול שאף הוגדל הפעם וזה עמלות תיקי הלוואות.

יצחק הרצוג: זה קיים המון זמן.

סמדר אלחנני: אני יודעת שזה קיים המון זמן ואני מעירה על זה הרבה, הם הוסיפו 33 מיליון לזה.

סמדר אלחנני: קיצוץ בפרומיל מביא המון כסף לפני שאתם מפרידים - - -

רוני בריזון: האמת שיש להפנות את האצבע המאשימה לאוצר, לחשב הכללי, ולא למשרד הבינוי והשיכון.

סמדר אלחנני: לפני שמדברים על מיליארד שקלים רווחים מניהול קופות הגמל תסתכלו על הסכום הזה שזה כחצי או שליש ממה שמדברים על קופות הגמל.

רוני בריזון: אני מסכים אתך במאה אחוז וכמו שאמר חבר הכנסת הרצוג ניהלנו מאבק על העניין הזה, גם על המכרז החדש שהם הוציאו.

ניסן סלומינסקי: אני רואה שאתם מורידים 66 מיליון ש"ח לוותיקים חסרי דיור, הם זה כי אין יותר ותיקים חסרי דיור?

מיכאלה גרזון: התקציב נבנה על סמך אומדן של תחזית ביצוע, מה שעשינו עכשיו זה עדכון הבסיס - - -

ניסן סלומינסקי: יש פחות ותיקים חסרי דיור שצריך לסייע להם?

מיכאלה גרזון: לא שהיינו צריכים אלא שאנחנו מסייעים להם.

משה גפני: אין צורך בכסף הזה ממילא זה לא מגיע אליהם.

מיכאלה גרזון: החלק העיקרי של העמלות בא ממשכנתאות שניתנו בעבר העמלות בעבר היו 10.6% מהגבייה בפועל וחלק גדול מהכסף הזה הוא בגין הלוואות שניתנו בעבר, אלו התחייבויות עבר, זה הכל.

רוני בריזון: בעד: רוב נגד: אין נמנעים: אין פניה מספר 613 אושרה.

סמדר אלחנני: אם אלו התחייבויות עבר אז יודעים את זה מראש בתחילת השנה.

רוני בריזון: הפניות הבאה מספר 609 עד 612.

עמית שפייזמן: שתי הפניות דומות, מדובר בתקצוב נוסף לסעיפי הגמלאות במשטרת ישראל ובשירות בתי הסוהר וכן תקצוב בהסכם להסכם Y שבזה הוא מסתיים, מבחינת התקצוב היחידה לאכיפה כלכלית במשטרת ישראל.

עמית שפייזמן: בהתאם להסכם הזה המשטרה קבלה בפרישה על פני כמה שנים תוספת בעיקר לטכנולוגיות לשיפור המשטרה ובזה מסתיים ההסכם.

ניסן סלומינסקי: מדובר על היחידה הכלכלית, אני רוצה להציע, ואני לא יודע אם זה צריך להיות פה או בוועדת הפנים, פעם אחת להזמין אותם ולשמוע מהם מה קורה כי אנחנו מעבירים המון כספים ליחידה הזו כדי עם אחת לשמוע מה באמת קורה.

יצחק הרצוג: בפנים זה לא ילך.

ניסן סלומינסקי: אז נזמין את ראש היחידה לפה.

סמדר אלחנני: אני רוצה לציין בפני חברי הוועדה שיש פה סעיף סל שממנו כל הזמן לוקחים להעברה לרזרבה הכללית, אין לי הערה לגבי נחיצות העניין, סעיף הסל הזה זה 34 מיליארד וזה תשלום ריבית.

רוני בריזון: יש סעיפי סל גדולים שמהם לוקחים כל הזמן.

סמדר אלחנני: אבל זה סעיף סל הכי גדול.

סמדר אלחנני: לכאורה, ניהול תקין, היום בחשב הכללי יש מערכת משוכללת להפליא של ניהול החוב הפנימי, קרן ריבית, הצמדות מט"ח, מטבע מקומי, ריבית ניידת וריבית קבועה, כל מה שצריך נכנס לסל.

סמדר אלחנני: לכאורה היה צריך להיות שלא תהיה סטייה כי אתה יודע מראש את החובות שלך זה לא דבר שנפל עליך פתאום, יודעים מתחילת השנה מה יהיה החזר הריבית במהלך השנה.

סמדר אלחנני: הסכומים שכל פעם לוקחים מהם קצת הם כבר די ניכרים.

סמדר אלחנני: או שהייתה טעות או שהנחת המדד לא הייתה נכונה, הנחת המדד היא לאורך כל הדרך אז יש עודפים לאורך כל התקציב לא ייתכן שישתמשו בעודפים שנוצרו בסעיף הזה בגלל הנחה לא נכונה במדד לשימושים אחרים.

סמדר אלחנני: אני מנסה להסביר שאם היו סטיות בהנחות, וזה לגיטימי לחלוטין שבמהלך שנה יש שינויים בהנחות, אף אחד לא נביא, לפחות שיסבירו ממה זה קרה.

יצחק הרצוג: אני יכול להציע שסמדר תכין על זה מזכר לוועדת הכספים לקראת הדיון על תקציב 2005.

סמדר אלחנני: בסדר.

רוני בריזון: בעד: רוב נגד: אין נמנעים: אין פניות מספר 609, ו- 612 אושרו.

עמית שפייזמן: פניות מספר 610, 611

רוני בריזון: בעד: רוב נגד: אין נמנעים: אין פניות מספר 610, 611 אושרו.

רוני בריזון: פניות מספר 607, 608 של משרד הבריאות.

ראובן כוגן: מפזרים את הרזרבה מהמשרד הראשי וגם במשרד הראשי עצמו, חלק מזה הולך לבתי החולים הכלליים.

ראובן כוגן: פניה 607 מדברת על בתי חולים כלליים שם הסכום 407,000 אלפי שקלים וזו רזרבה להסכמי רכב.

ראובן כוגן: בסעיף 24, מעבר לפיזור הרזרבה יש תוספת לקודים סיעודיים בסך 33 מיליון ש"ח בהתאם לסיכום עם משרד הבריאות ו- 40 מיליון ש"ח לקופות חולים בגין עדכון תקרת ה- cap בשנת 2002.

יעקב ליצמן: אתם משנים את ה- cap?

ראובן כוגן: זה ב- 2005, עכשיו משנים את הנוסחה עצמה, בעקבות השינוי של 2002 - - -

יעקב ליצמן: מה השינוי?

יעקב ליצמן: אני לא מדבר על יותר או פחות אלא אם משנים בניהם, מדובר בהרבה כסף.

ראובן כוגן: 750,000 ש"ח מלב השרון לאברבאנל.

יעקב ליצמן: אתם כל הזמן נותנים סיוע לבתי החולים הממשלתיים, לא שזה מקובל אבל זו עובדה, אתם נותנים פטור למס מעסיקים וזו עובדה.

יעקב ליצמן: בהדסה היה משהו חריג בכל מיני קומבינות אתם עושים כל הזמן הטבות דרך כלי רכב וכל מיני דברים אחרים רק לבתי חולים ממשלתיים, האם לא הגיע הזמן פעם אחת.

יעקב ליצמן: ..

יעקב ליצמן: למשל, אתם עושים ביטוח רפואי לרופאים רק בבתי חולים ממשלתיים.

ראובן כוגן: גם רופא בית חולים ציבורי מבוטח על ידי המדינה.

יעקב ליצמן: הוא לא משלם את הדין לאף אחד.

יצחק הרצוג: מה עם איכילוב, התקדמנו בוועדת המשנה?

יעקב ליצמן: גם הפנסיות הם אותו דבר, מה שקורה הוא שכל הזמן מתייחסים רק לממשלתיים ולא עושים שום דבר לבתי חולים ולא לקופות החולים האחרים, רוצים להלאים אותם.

יעקב ליצמן: סגרתם את ביקור חולים, ניחא, עכשיו אתם רוצים לסגור את השאר?

רוני בריזון: אני לא חושב שלזה יבוא מזור ופתרון פה ועכשיו אבל אם אתה רוצה להתייחס אז בבקשה.

ראובן כוגן: מכיוון שמדובר ברזרבה ולא בתמיכה אחרת, רזרבה להסכמי רכב זה משהו אחר, בתי החולים הממשלתיים באמת שייכים למשרד הבריאות ומנכ"ל משרד הבריאות הוא גם המנהל של בתי החולים הממשלתיים לכן חלק מהכספים של בתי החולים הממשלתיים שמשתמשים בהם נמצאים בסעיפים מרכזיים של סעיף 24 שנמצא בראשי, והרזרבה להסכמי רכב, באחד מהסעיפים האלה יש רכבים גם במשרד הראשי וגם בבתי חולים כלליים לתקני רכב וברגע שפיזרו את הרזרבה חלק ממנה למגיע גם לבתי החולים הממשלתיים וזה בדיוק המעבר הזה.

רוני בריזון: בעד: רוב נגד: אין נמנעים: אין פניות מספר 607, 608 אושרו.

רוני בריזון: פני תקציבית 402 של משרד התחבורה.

שאול מרידור: במהלך השביתה שהסתיימה רצינו לתת סובסידיות לאותם עסקים, בין אם זה יצואנים ובים אם זה יבואנים שיציעו את הסחורות דרך מצרים וירדן.

שאול מרידור: בשביל זה הם היו צריכים גם לעבור - - -

יעקב ליצמן: דבר עברית, רציתם לשחד את המקומות.

שאול מרידור: זה לא לשחד אף אחד.

שאול מרידור: חלק מהיצואנים והיבואנים אכן עברו דרך שם.

יצחק הרצוג: רציתם 50 מילון ובפועל לא הייתם צריכים אותם, זו הביעה, שאתם רוצים כסף מעבר למה שאתם צריכים.

שאול מרידור: הכסף שביקשנו הוא כסף שלפי הערכתנו היה צריך.

שאול מרידור: אני לא יודע להגיד היום כמ יה צריך כי לא שילמנו לאותם עסקים.

שאול מרידור: אמרנו שנשלם ויהיה בסדר הם עברו דרך המעברים שילמו עוד בערך 700 דולר למכולה ואמרו שכשיהיה כסף נדבר ובינתיים לא שילמנו להם.

יצחק הרצוג: בכמה אתה מעריך את זה?

שאול מרידור: ב- 50 מיליון ש"ח, הפני הגיעה אחרי השביתה.

יצחק הרצוג: גם במהלך השביתה רציתם 50 מיליון.

שאול מרידור: במהלך השביתה הלכנו לממשלה הגענו אליכם רק אחרי השביתה.

יעקב ליצמן: התאריך שהבקשה הזו הגיעה זה 21 ליולי.

שאול מרידור: הכסף הזה בכל המקרה הולך רק לדבר הזה הוא לא יכול ללכת למשהו אחר, אין ניסיון ליצור רזרבה זו הוצאה מותנית בהכנסה.

סמדר אלחנני: מאיפה ההכנסה?

שאול מרידור: מתמלוגים מרשות הנמלים הממשלה קבלה החלטה להגדיל תמולוגים הנמלים ב- 50 מיליון ש"ח וכתוצאה יצרו 50 מיליון ש"ח.

רוני בריזון: בעד: רוב נגד: אין נמנעים: 1 פניה מספר 402 אושרה.

שאול מרידור: פניה מספר 467,468 בקשה של משרד התקשורת, מדובר על העברת מיליון ש"ח על מנת לתקצב את נושא בני המיעוטים, יש החלטת ממשלה והוראות של נציבות שירות המדינה על כל בני מיעוטים שנקלט מקבלים עוד משרה, פה מדובר על מיליון ש"ח.

יעקב ליצמן: יש את המשרה של יוסי בראל, אפשר לתת אותה לבני מיעוטים.

רוני בריזון: אני מבקש מחברי הכנסת הנכבדים להשתדל לא להיות פרסונאליים בהערות שלהם.

רוני בריזון: בכמה משרות מדובר?

שאול מרידור: בשתי משרות.

רוני בריזון: אני חושב שזה רעיון ראוי.

רוני בריזון: בעד: רוב נגד: אין נמנעים: אין פניות מספר 467, 468 אושרו.

שאול מרידור: פניה מספר 547 מדובר על 1.9 מיליון למערכות מידע, הכסף הזה מגיע מהרשויות המקומיות על כל דוח חניה שהרשויות נותנות הן בעצם מבקשות שאילתה ממשרד התחבורה לגבי זיהוי הרכב מדובר על הגדלת המכסה.

שאול מרידור: הרשות משלמת למשרד התחבורה.

יעקב ליצמן: זה שיש הגדלה זה סימן שיש יותר דוחות?

שאול מרידור: יותר דוחות ממה שהם צפו, זה לא אומר שיש יותר דוחות משנה שעברה.

רוני בריזון: בעד: רוב נגד: אין נמנעים: אין פניה מספר 547 אושרה.

שאול מרידור: פניה מספר 550 מדובר על העברת כמעט 3 מיליון ש"ח מסעיפים שונים בפיתוח אחר במשרד התחבורה לפיתוח של בטיחות בדרכים.

יעקב ליצמן: מה בדיוק?

שאול מרידור: בעיקר תשתית עירונית של מעגלי תנועה וכדומה.

רוני בריזון: בעד: רוב נגד: אין נמנעים: אין פניה מספר 550 אושרה.

רותם פלג: פניה מספר 594 עבור הוצאות משפטיות למשפט שהתנהל מול עובדי משרד השיכון שהיו אמורים לעבור מתל אביב לירושלים לפני 20 שנה, זה סיום התשלום לעורך הדין.

רוני בריזון: כמה שתחנות הצדק טוחנות לאט... סמדר אלחנני: איך זה יכול להיות הוצאה מותנית?

רותם פלג: מכיוון שאלו הוצאות שמגיעות מעובדים.

רוני בריזון: בעד: רוב נגד: אין נמנעים: אין פניה מספר 594 אושרה.

רותם פלג: פניות מספר 597, 598 מדובר בתגבור תקציב האבטחה של ראש הממשלה לשעבר אהוד ברק בגלל ריבוי נסיעותיו לחו"ל.

ניסן סלומינסקי: הוא נוסע לעסקים עושה הרבה כסף והמדינה מממנת את זה?

יעקב ליצמן: ערכנו דיונים בוועדת כספים ועשינו כמה הסדרים שלא כל דבר הם יכולים לקבל.

רותם פלג: ההחלטה לא בידיים שלנו זו החלטה של השב"כ.

יעקב ליצמן: אבל אתם משלמים על האבטחה.

יעקב ליצמן: אני חוזר ואומר שהיה איזשהו הסדר, שאמרו שלא יכול להיות שהוא ייסע לכל מיני דברים פרטיים ואוטומטית המדינה תשלם.

יעקב ליצמן: יש הסדר מסוים שעל חלק מהדברים הוא צריך לשלם לבד.

יעקב ליצמן: צריך לדעת דבר ראשון אם יש על זה פיקוח על איזה קטע הוא כן משלם, אם הוא משלם או שזה אוטומטית משולם על כל.

רותם פלג: אנחנו מממנים פה רק את אנשי האבטחה את הטיסות שלהם הלינה והשכר.

יעקב ליצמן: הבנתי את זה אבל אני מדבר על תשלום לאבטחה לנסיעת עסקים שלו בשיקגו, האם הוא מדווח שהוא משלם את האבטחה הזו או לא.

רוני בריזון: לא הייתי בדיון הזה אבל אם אני מבין נכון מדובר בכך שהמדינה מאבטחת את האישים האלה רק במקטעים מסוימים ובמקטעים אחרים שבהם הם נוסעים בנסיעה פרטית, המדינה אינה מממנת.

ניסן סלומינסקי: היא מאבטחת תמיד אבל הוא משלם.

רוני בריזון: אומר חבר הכנסת ליצמן שגם לראש הממשלה לשעבר יש מקטעים שהוא משלם.

יעקב ליצמן: עד כמה שזכור לי נקבע שלא על כל דבר מממנים.

יעקב ליצמן: הדיון התחיל על מיגון ביתו ובעקבות זה התחיל הדיון על האבטחה והרפרנט של האוצר הסתבך כאן בכל מיני דברים.

יעקב ליצמן: אם אתה אומר שאין הסדר בכלל אז אני מבקש דיון על זה.

רותם פלג: עד כמה שאני יודע אין על זה הסדר.

רותם פלג: הקביעה היא קביעה של השב"כ מהי רמת האבטחה שמקנים אם מאבטחים וכמה.

רותם פלג: אני חושב שמהסיבה הזו זה נקבע.

ניסן סלומינסקי: כשאנחנו עורכים אירוע ומזמינים ראש ממשלה אבטחה חייבת להיות, השאלה תמיד היא מי משלם.

ניסן סלומינסקי: בשלב ראשון מנסים תמיד להעמיס את זה על המזמין אומרים לו אתה נהנה מזה אז תשלם על זה.

ניסן סלומינסקי: יש מצבים שראש הממשלה הוא האינטרסנט אז המדינה משלמת.

ניסן סלומינסקי: אני מניח שגם פה יש היגיון, הוא צריך להיות מאובטח אבל אם הוא נוסע לעסקים ועושה הרבה כסף יש עיוות מחשבתי שהמדינה תממן בלי סוף את האבטחה והאיש עושה בלי סוף כסף, צריך להיות יחס.

סמדר אלחנני: זה לא שייך אם הוא עושה כסף או לא, אם הוא נוסע לחופשה בבאהמאס, צריכים שלושה מאבטחים?

יעקב ליצמן: דווקא על חופשה אני מבין כי חופשה מגיעה לו, אבל עסקים זה משהו אחר.

ניסן סלומינסקי: אם ראש ממשלה יוצא לחופשה אני לא יכול להעמיס עליו את האבטחה, אבל אם הוא מרוויח הוא צריך להשתתף עם זה.

ניסן סלומינסקי: אני מציע לזמן דיון בנושא, אם נאשר את הבקשה לא יהיה דיון.

רוני בריזון: אני מבקש בכל זאת לאשר את הבקשה כדי לא ליצור להם בעיה עם השב"כ, ואני אבקש דיון בעניין זה.

רותם פלג: אם אתם רוצים מישהו שייתן לכם תשובות זה אנשי השב"כ.

ניסן סלומינסקי: זה לא השב"כ, השב"כ חייב לאבטח השאלה היא מי מממן וזו לא החלטה של השב"כ אלא של שר הביטחון, יש מישהו במשרד הביטחון שקובע מי משלם המזמין או המשרד.

רוני בריזון: נדאג לכך הגורם המוסמך לכך יופיע כאן ויסביר לנו.

רוני בריזון: בעד: רוב נגד: אין נמנעים: אין פניות מספר 597, 598 אושרו.

רותם פלג: פניה מספר 599 שינוי בתקציב הנהלת בתי המשפט העברה של 8 מיליון ש"ח מתקציב הפיתוח לתקציב הרגיל.

רותם פלג: בעד: רוב נגד: אין נמנעים: אין פניה מספר 599 אושרה.

סמדר אלחנני: אסור להעביר מהפיתוח לרגיל.

ניסן סלומינסקי: גם ברשויות אנחנו לא מאפשרים מפיתוח לרגיל, תמיד הפוך.

רותם פלג: במקרה של בתי המשפט תקציב הפיתוח שלהם הוא לא תקציב פיתוח כמו משרד התחבורה שהולכים לבנות כבישים, זה פיתוח פנימי של המשרד, אלה מערכות מחשוב של המשרד מבנים ואחזקתם, יש בזה הכל, גם משכורות.

ניסן סלומינסקי: אז להעביר מהפיתוח לשוטף זה סימן לא טוב.

רותם פלג: יש זליגה מכאן לכאן מכיוון שהתקציב הזה הוא לא פרופר תקציב פיתוח.

סמדר אלחנני: כל עוד שלא שונה חוק מלווה המדינה, תקציב פיתוח ממומן ממלוות ולכן יכול לשמש רק לפיתוח.

סמדר אלחנני: אם תשנו את חוק מלווה המדינה בניגוד לדעתי אז אני לא אוכל לדבר כל כך הרבה.

רוני בריזון: הוא טוען שמה שנקרא כאן פיתוח זה לא פיתוח.

רותם פלג: פניה מספר 600 שינויים בתקציב הפיתוח של משרד המשפטים הפעם זה תקצוב של 15.5 מיליון ש"ח בהרשאה להתחייב בפרוייקט המחשוב של היחידה להלבנת הון.

רוני בריזון: בעד: רוב נגד: אין נמנעים: אין פניה 600 אושרה.

רוני בריזון: תודה לכולם הישיבה נעולה.